|  |  |
| --- | --- |
| Javne in zasebne srednje šole ter zavodi za vzgojo in izobraževanje otrok in mladostnikov  s posebnimi potrebami | |
| Splošne knjižnice | |
| Združenje splošnih knjižnic | |
|  | |
| Številka: | 6133-1/2023/8 |
| Datum: | 24. 8. 2023 |

|  |  |
| --- | --- |
| Zadeva: | **OBVESTILO O POTEKU nacionalnega projekta *»RASTEM S KNJIGO SŠ 2023«***  **v šolskem letu 2023/2024 in PROGRAM OBISKA v splošnih knjižnicah** |

Spoštovani,

pošiljamo vam informacijo o poteku nacionalnega projekta ***»Rastem s knjigo SŠ 2023«,*** ki ga v šolskem letu 2023/2024 že štirinajstič (14) izvaja Javna agencija za knjigo RS (JAK).

Do konca septembra 2023 bodo v splošne knjižnice dostavljene izbrane knjige za dijake prvih letnikov na podlagi podatkov o številu dijakov prvih letnikov v šolskem letu 2023/2024. **Uradni začetek projekta *»Rastem s knjigo SŠ 2023«*** **v šolskem letu 2023/2024 je 8. oktober 2023.**

Predstavitev nacionalnega projekta »Rastem s knjigo OŠ in SŠ 2023« z avtorji izbranih knjig bo potekala na oktobrski Strokovni sredi, **11. oktobra 2023, ob 10h, v Mestni knjižnici Ljubljana, Knjižnici Otona Župančiča, Kersnikova 2, Ljubljana**.

Knjigo pisatelja **Vinka Möderndorferja *Romeo in Julija iz sosednje ulice, z ilustracijami Jureta Engelsbergerja*** (izbrano na Javnem ciljnem razpisu za izbor kulturnih projektov *»Rastem s knjigo OŠ in SŠ 2023«* na področju SŠ) bodo dijaki prvih letnikov prejeli ob organiziranem obisku najbližje splošne knjižnice v okviru realizacije svojega letnega delovnega načrta 2023/2024. Sodelavci iz splošnih knjižnic bodo zanje pripravili program s predstavitvijo knjižnice, knjižničnega informacijskega znanja, avtorjev izbrane knjige in knjige same.

Prilagamo vam osnovno predstavitev izbrane knjige, predlog programa obiska v knjižnici in priporočene aktivnosti ob izvajanju projekta ***»Rastem s knjigo SŠ 2023«*** (glej prilogo ***Okvirni program obiska dijakov 1. letnikov v splošni knjižnici***).

Potek projekta ***»Rastem s knjigo SŠ 2023«*** lahko spremljate tudi na spletni strani JAK: [www.jakrs.si/bralna-kultura/rastem-s-knjigo/](http://www.jakrs.si/bralna-kultura/rastem-s-knjigo/).

Za dodatna pojasnila in informacije lahko pokličete Tjašo Urankar, vodjo projekta na JAK

(telefon: 01 369 58 25 ali e-pošta: [tjasa.urankar@jakrs.si](mailto:tjasa.urankar@jakrs.si)).

Veselimo se uspešnega sodelovanja pri nacionalnem projektu *»Rastem s knjigo SŠ 2023«* tudi v novem šolskem letu in vas lepo pozdravljamo.

Tjaša Urankar, Javna agencija za knjigo RS

Vodja nacionalnega projekta *»Rastem s knjigo«*

*PRILOGA:*

**OKVIRNI PROGRAM OBISKA DIJAKOV PRVIH LETNIKOV V SPLOŠNI KNJIŽNICI, *»RASTEM S KNJIGO SŠ 2023«* V ŠOLSKEM LETU 2023/2024,** ***KAJ MI PONUJA KNJIŽNICA*.**

V vednost poslati:

* Nataša Bucik, Ministrstvo za kulturo (natasa.bucik@gov.si)
* Nada Požar Matijašič, Ministrstvo za vzgojo in izobraževanje, Urad za razvoj in kakovost izobraževanja (nada.pozar@gov.si)
* Darja Lavrenčič Vrabec, Kristina Picco, MKL, Pionirska ̶ center za mladinsko književnost in knjižničarstvo (darja.lavrencic-vrabec@mklj.si, kristina.picco@mklj.si)
* Romana Fekonja, Eva Jurman, Zavod RS za šolstvo (romana.fekonja@zrss.si, eva.jurman@zrss.si)
* Vesna Horžen, Združenje splošnih knjižnic (vesna.horzen@zdruzenje-knjiznic.si)
* Damjana Vovk, Narodna in univerzitetna knjižnica, Oddelek za izobraževanje, svetovanje in razvoj; Zveza bibliotekarskih društev Slovenije (Damjana.Vovk@nuk.uni-lj.si)
* Andreja Urbanec, Sekcija za šolske knjižnice pri Zvezi bibliotekarskih društev Slovenije (solske@zbds-zveza.si)
* Nataša Konc Lorenzutti, Društvo slovenskih pisateljev, Sekcija za mladinsko književnost (natasa.konc-lorenzutti@guest.arnes.si)

**PRILOGA: OKVIRNI PROGRAM OBISKA DIJAKOV PRVIH LETNIKOV V SPLOŠNI KNJIŽNICI**

***»RASTEM S KNJIGO SŠ 2023«* V ŠOLSKEM LETU 2023/2024 *KAJ MI PONUJA KNJIŽNICA***

Spoštovani,

vabimo vas k sodelovanju v nacionalnem projektu *»Rastem s knjigo SŠ 2023«*. Tudi letos smo za vas pripravili program obiska dijakov prvih letnikov v splošnih knjižnicah oz. prilagodili program iz prejšnjih let, saj se je ta izkazal kot domišljen in uspešen.

Podrobnejši načrt izvedbe obiska prepuščamo vam – strokovnim delavcem v knjižnicah in šolah, saj imate sami veliko izkušenj in idej, predvsem pa poznate različne možnosti (strokovne, kadrovske, prostorske …), ki jih imate na voljo za izvedbo programa.

Uspešna izvedba nacionalnega projekta *»Rastem s knjigo SŠ 2023«* je odvisna od vseh udeležencev: knjižničarji lahko z zavzetostjo in naklonjenostjo do knjižnice, do branja leposlovja in poljudnoznanstvenih del, namenjenih mladim, ter seveda z naklonjenostjo do mladih obiskovalcev knjižnice v predvidenem času mladim približate knjižnico in branje – to je izvrstna priložnost za promocijo knjižnice in za ustvarjanje zvestih obiskovalcev, ki se bodo z veseljem vračali vanjo tudi v odrasli dobi.

Dobro partnersko sodelovanje med šolo in knjižnico ter za obisk v knjižnici predhodno v šoli pripravljeni in motivirani dijaki lahko prinesejo zares uspešno izvedbo projekta *»Rastem s knjigo SŠ 2023«*.

**PRIPRAVA NA OBISK KNJIŽNICE**

* Izkušnje kažejo, da je najbolje, če na šolah sodelovanje v projektu *»Rastem s knjigo SŠ 2023«* in s tem dogovarjanje v splošnih knjižnicah prevzamejo šolski knjižničarji; sami dobro poznajo delovanje knjižnic, zato lahko dijake dobro pripravijo na obisk knjižnice. Projekt *»Rastem s knjigo SŠ 2023«* se lahko izvede v okviru »knjižnično informacijskih znanj«; kot povezava lahko nastopijo profesorji jezikov (še posebej slovenskega jezika in književnosti) ali drugih predmetov, ki se zavedajo vrednosti tega projekta in s tem spodbujajo bralne navade srednješolcev.
* Za vsako skupino posebej se knjižničar v splošni knjižnici in koordinator projekta *»Rastem s knjigo SŠ 2023«* na šoli (šolski knjižničar ali spremljevalec skupine) vnaprej dogovorita za program obiska v knjižnici, da bo obisk čim bolj po meri dijakov, skladen z njihovimi interesi in potrebami. Dogovor naj vključuje vnaprejšnjo pripravo dijakov na obisk v splošni knjižnici. Obisk splošne knjižnice je lahko del (celodnevnega) kulturnega dne.
* Predvidomadijaki s spremljevalci obiščejo enoto splošne knjižnice, ki je šoli najbližja oz. je najustreznejša glede na zastavljeni program obiska.
* Za obisk **priporočamo vsaj dve (2) šolski uri**. Pri pripravi obiskov nujno upoštevamo zelo različne bralne izkušnje in interese dijakov ter njihovo raven knjižničnega informacijskega znanja.
* Spremljevalec skupine naj bo v času obiska v knjižnici ves čas s skupino, da bo lažje uporabil informacije in spodbude strokovnega delavca v knjižnici in jih nadgradil pri nadaljnjem delu z mladimi bralci.

**IZVEDBA PROGRAMA NA OBISKU V KNJIŽNICI**

Podrobnejši načrt izvedbe obiska prepuščamo strokovnim delavcem v knjižnicah in šolah.

1. **Predstavitev splošne knjižnice**

Organizacija, storitve in poslovanje knjižnice, vrsta knjižnice in njen namen:

* uvodna, splošna predstavitev, ki je odvisna od tega, ali so dijaki že kdaj obiskali to splošno knjižnico; po izkušnjah preteklih let in generacij so mnogi že včlanjeni,
* članstvo (kaj potrebujemo ob vpisu, knjižnični red),
* prireditve in dejavnosti,
* uporabniški servisi,
* čitalniško gradivo.

1. **Postavitev knjižničnega gradiva**

Po dogovoru s šolskim knjižničarjem izberite tisto, česar dijaki še ne poznajo in bi lahko spodbudilo njihov interes za uporabo storitev splošne knjižnice:

* predstavitev vrst knjižničnega gradiva (leposlovje, stroka; monografske, serijske

publikacije, tudi elektronske knjige),

* razlaga postavitve gradiva v knjižnici po UDK (Univerzalna decimalna klasifikacija) sistemu,
* osnovna predstavitev sistema COBISS; za dijake, ki to že poznajo, pa nadgradnja znanja o COBISS-u,
* iskanje gradiva (vaje),
* ureditev knjižnice 🡪 iskanje in poizvedovanje.

1. **Virtualne knjižnične storitve**

* BIBLOS,
* Audibook,
* Library PressReader,
* pretočne vsebine in drugo.

1. **Motivacija za branje leposlovnih in strokovnih/poučnih knjig**

Po dogovoru naj šolski knjižničarji dijake vnaprej pripravijo na obisk knjižnice, v knjižnici pa izvedemo iskrivo izmenjavo mnenj, v kateri dijake potrjujemo kot bralce in poznavalce književnosti (mdr. jih vprašamo, če berejo e-knjige ali literaturo na bralnikih, kakšne so njihove izkušnje z linearnim in digitalnim branjem), obenem pa spretno izpeljemo naslednje:

* kratek pogovor o pomenu branja leposlovja in strokovnih/poučnih knjig v sodobnem informacijskem obdobju,
* povprašamo jih, koliko utegnejo ob učenju brati leposlovje, strokovne/poučne knjige in kaj radi berejo, ob razstavi knjig jim morda katero delo tudi svetujemo,
* na kratko jim predstavimo avtorja Vinka Möderndorferja ter njegovo ustvarjalnost – ob morebitni priložnostni razstavi njegovih del,
* predstavimo darilno knjigo Romeo in Julija iz sosednje ulice(z motivacijskim programom),
* ogled predstavitvenega filma *»Rastem s knjigo SŠ 2023«*, ki je dostopen na spletni strani Javne agencije za knjigo RS ([www.jakrs.si](http://www.jakrs.si), v zavihku: *Rastem s knjigo/* *Videovsebine*).

1. **Zaključek obiska**

Razdelimo izbrano knjigoter dijake že v knjižnici povabimo, da knjigo odprejo, nekaj jih povabimo, da preberejo naključno pesem: jih je navdušila, motivirala za nadaljnje branje?

**Zelo pomembno je, da dijaki doživijo obisk splošne knjižnice kot zanimiv in privlačen, da skupno srečanje zaključijo navdušeni nad knjigami in knjižnico, motivirani za branje.**

Profesorji lahko po obisku splošne knjižnice in ob prebiranju darilne knjige na šoli izvedejo naslednje aktivnosti:

1. Razčlemba dela *Romeo in Julija iz sosednje ulice*: knjiga je bila v okviru Tekmovanja za učence in dijake s področja slovenščine za Cankarjevo priznanje 2022/2023 izbrana za 8. in 9. razred OŠ – glej podrobnejša priporočila za branje: https://www.zrss.si/wp-content/uploads/2022/09/6\_Priporocila\_CT\_8r\_9r\_osnovnasola\_2022\_2023.pdf
2. Dodatne spodbude za branje – glej didaktično gradivo: Zmenek s poezijo, pripravila Anita Dernovšek za Miš založbo, Dob 2021, dostopno na spletni strani JAK: https://www.jakrs.si/fileadmin/user\_upload/Romeo\_in\_Julija\_Didakticno\_gradivo.pdf
3. Dodatne spodbude za branje – glej Priporočilnico Bralne značke:

https://www.bralnaznacka.si/sl/priporocene-knjige/romeo-in-julija-iz-sosednje-ulice

1. Ogled pogovora dr. Gaje Kos z Vinkom Möderndorferjem in Juretom Engelsbergerjem: https://www.youtube.com/watch?v=hzahj4-PdMs

***Želimo vam uspešno izvedbo projekta »Rastem s knjigo SŠ 2023«!***

*Pripravile:*

* mag. Darja Lavrenčič Vrabec, Mestna knjižnica Ljubljana, Pionirska – center za mladinsko književnost in knjižničarstvo,
* Kristina Picco, Mestna knjižnica Ljubljana, Pionirska – center za mladinsko književnost in knjižničarstvo,
* Katja Kemperle, Mestna knjižnica Ljubljana, Pionirska – center za mladinsko književnost in knjižničarstvo,
* Romana Fekonja, Zavod RS za šolstvo,
* Tjaša Urankar, Javna agencija za knjigo RS.

**PRILOGE K PROGRAMU OBISKA *KAJ MI PONUJA KNJIŽNICA* 1-4:**

* **ANOTACIJA IZBRANE KNJIGE, USMERITEV ZRSŠ (PRILOGA 1)**
* **O PISATELJU (PRILOGA 2)**
* **O ILUSTRATORJU (PRILOGA 3)**
* **SEZNAM SORODNIH KNJIG (PRILOGA 4)**

**PRILOGA 1**

**ANOTACIJA IZBRANE KNJIGE, USMERITEV ZRSŠ**

Vinko Möderndorfer: **ROMEO IN JULIJA IZ SOSEDNJE ULICE**

Ilustracije: Jure Engelsberger

Miš založba, Dob, 2021

Utemeljitev strokovne komisije za literarne prireditve in razvijanje bralne kulture JAK:

*Romeo in Julija iz sosednje ulice* je ilustrirana pesniška zbirka Vinka Möderndorferja, ki je tematsko in oblikovno zelo raznovrstna. Kakovosten bralni izziv ponujajo tudi odlične ilustracije Jureta Engelsbergerja, ki so praviloma nadgrajujoči likovni komentarji pesmi (npr. humorni likovni zapisi časa ljubezni ob sklepnem besedilu zbirke pesmi). Pesmi se osredotočajo na ljubezen kot temeljno temo, ki je prikazana zelo raznovrstno: kot najstniška nerodnost, a hkrati tudi kot (minljivo) čustvo, s katerim se povezujejo tišina in negotovost, ljubosumje in sreča, živčnost in dotiki, prepir in sramežljivost. V veder prikaz odraščanja in želje po bližini se kot dopolnjujoči kontrast vključujejo pesmi s problemskimi temami: razposajenost med poukom prekine vest o smrti begunca, sklepne pesmi o ljubezni govorijo v povezavi z minljivostjo. Sporočilno kompleksnost stopnjujeta še dve izraziti potezi; prva je medbesedilnost, ki se izraža že v naslovu (navezava na delo W. Shakespeara) in se v nekaterih besedilih aktualizira v dialogu s sodobnim mladostnikovim svetom. Druga poteza je izrazit eksperiment s pesemsko formo: v zbirki je likovna pesem napisana tako, da ni le likovna »razlaga« sicer razumljivega besedila, ampak s preoblikovanjem pesmi v podobo namenoma ustvarja sporočilno nerazvidno »uganko«, ki jo mora bralec sam razvozlati s postavljanjem mej med besedami; branje poezije je torej hkrati napor in ustvarjalnost – do pesemskega sporočila se mora bralec, ki to želi, prebiti sam, samostojno prehoditi pot sestavljanja pomena.

Möderndorferjeva poezija v drugo osebni glagolski obliki nagovarja tako dekle kot fanta. Ta prvina sloga se pojavi tudi v drugih besedilih, ob tem pa je lirski subjekt v posameznih pesmih, pomenljivo, tako fantovski kot dekliški. Pesniški izraz je bogat in raznovrsten, oblika besedila je bodisi »klasična« bodisi nonsensno preoblikovana – vse je jezikovno zelo dodelano. Prepričljivost sporočila za mlade bralce soustvarja še premišljena raba slenga (*ful, blesavo, stari za likovni*) in poigravanje s tujkami.

*Vinko Möderndorfer* je pomemben in kakovosten slovenski pisatelj, kar dokazujejo številne nagrade kot so nagrada Prešernovega sklada, modra ptica, desetnica in večernica.

Ilustrator *Jure Engelsberger* je prejemnik več nagrad in nominacij, med drugimi priznanja Hinka Smrekarja.



Usmeritev ZRSŠ:

**Vinko Möderndorfer: Romeo in Julija iz sosednje ulice**

Pesniška zbirka prav posebne vrste, zelo različne pesmi za mlade. Knjiga, ki jo bodo dijaki lahko vzeli v roke večkrat in brali posamezne pesmi. V njih bodo našli teme, ki jih zanimajo ali težijo in ne vedo točno, kako se lotiti, pristopiti – tegobe najstnikov, ki se že spogledujejo s prvimi ljubeznimi. Obenem pa je prisotna humorna nota, neke vrste iskrivost, ki pritegne k nadaljnjemu branju.

Kar sama od sebe se ponuja povezava z branjem kanonskega dela Romeo in Julija W. Shakespeara ter primerjava obeh del. Vsekakor dodatna spodbuda za branje in ponovno prebiranje pesmi v pesniški zbirki. Dodano vrednost prispevajo ilustracije, ki govorijo svojo zgodbo oz. podkrepijo, pojasnijo zapisano. Tudi ilustracije ponujajo povezavo z likovno umetnostjo in pogovor o učinkih in možnosti likovnega ustvarjanja oz. ilustracije.

Zagotovo bodo nekatere pesmi spodbudile temeljit razmislek, povezovanje z aktualnim, sodobnim svetom, s težavami najstnikov, spet druge morda le nasmeh in zamah z roko. Verjamemo, da se bo za vsakega bralca našlo nekaj.

*Romana Fekonja, svetovalka za šolske knjižnice, ZRSŠ*

**PRILOGA 2**

**O PISATELJU**

**VINKO MÖDERNDORFER,**

rojen 22. septembra 1958 v Celju, je pisatelj, pesnik, dramatik, esejist, gledališki, radijski, filmski in televizijski režiser. Študiral je na Akademiji za gledališče, radio, film in TV v Ljubljani. Takoj po končani Akademiji je pričel z delom v slovenskih gledališčih in hkrati prevzel umetniško vodenje gledališča Glej. Do danes je režiral več kot devetdeset predstav.

Za televizijo režira predvsem igre in dokumentarne filme po svojih scenarijih. Leta 2003 je po svojem romanu posnel svoj prvi celovečerni film Predmestje, ki je na mednarodnih festivalih prejel številne nagrade. Piše tudi radijske igre, za katere je prejel več nagrad. Mnoge radijske igre so bile igrane tudi v tujini (Nemčija, Italija, Hrvaška), z njimi je sodeloval na vseh najpomembnejših evropskih radijskih festivalih.

V knjižni obliki so izšla mnoga njegova dela s področja proze, poezije, dramatike in esejistike in več del za otroke (zgodbe, pesmi, radijske, lutkovne in gledališke igre). Vzporedno je svoja literarna in strokovna dela objavljal v vseh slovenskih revijah. V svojih strokovnih razmišljanjih se loteva predvsem področja gledališke režije, dramaturgije in igre.

Za svoje delo je prejel številne nagrade, med drugim nagrado Prešernovega sklada, Župančičevo nagrado, Rožančevo nagrado, Borštnikovo nagrado za režijo in mnoge druge. Za mladinski roman *Kot v filmu* je prejel najpomembnejše nagrade za mladinsko književnost; večernico, desetnico, modro ptico.

Njegove knjige *Kot v filmu, Kit na plaži* ter *Pesmi in pesmičice*  so prejele znak zlata hruška, knjiga *Romeo in Julija iz sosednje ulice* pa poleg omenjenega znaka tudi priznanje zlata hruška.

V šolskem letu 2013/2014 so v okviru projekta *Rastem s knjigo* vsi slovenski sedmošolci prejeli knjigo *Kot v filmu*, v šolskem letu 2016/17 knjigo *Kit na plaži* ter v šolskem letu 2021/22 knjigo *Jaz sem Andrej.* Knjiga *Kit na plaži* je bila v šolskem letu 2018/19 izbrana za tekmovanje iz slovenščine za Cankarjevo priznanje za 8. in 9. razred. Zbirka otroške poezije *Babica za lahko noč* je bila v šolskem letu 2022/23 izbrana za tekmovanje iz slovenščine za Cankarjevo priznanje za 4. in 5. razred. Pesniška zbirka *Romeo in Julija iz sosednje ulice* je bila v šolskem letu 2022/23 izbrana za tekmovanje iz slovenščine za Cankarjevo priznanje za 8. in 9. razred.

**Nominacije in nagrade:**

**1994** Župančičeva nagrada za zbirko novel *Krog male smrti.*

**2000** Nagrada Prešernovega sklada za knjigo novel *Nekatere ljubezni.*

**2003** Nagrada večernica 2002 za delo *Muc Langus & čarovnička Gajka*.

**2003** Nagrada Marjana Rožanca za leto 2002 za knjigo esejev *Gledališče v ogledalu.*

**2003**  Rožančeva nagrada za knjigo esejev *Gledališče v ogledalu.*

**2004**  Nominacija za desetnico 2004 za delo *Zakaj so sloni rahlospeči?*.

**2005** Nominacija za desetnico 2005 za delo *Muc Langus & čarovnička Gajka.*

**2009** Nagrada velenjica – čaša nesmrtnosti za vrhunski desetletni pesniški opus v 21. stoletju.

**2012** Grumova nagrada za knjigo kratkih zgodb *Vaje iz tesnobe.*

**2012** Nominacija za desetnico 2012 za delo *Luža, čevelj, smrkelj in rokav.*

**2013**  Nagrada modra ptica 2013 za mladinski roman *Kot v filmu.*

**2013** Nominacija za desetnico 2013 za delo *Velika žehta.*

**2014**  Nagrada večernica 2013 za mladinski roman *Kot v filmu.*

**2014**  Nagrada desetnica 2014 za mladinski roman *Kot v filmu.*

**2014** Grumova nagrada za delo *Evropa.*

**2016** Nominacija za večernico 2015 za delo *Pesmi in pesmičice.*

**2016** Nominacija za desetnico 2016 za delo *Pesmi in pesmičice.*

**2017**  Nagrada desetnica 2017 za mladinski roman *Kit na plaži.*

**2018** Grumova nagrada za delo *Romeo in Julija sta bila begunca.*

**2018** Uvrstitev na častno listo mednarodne zveze za mladinsko književnost IBBY za knjigo *Kit na plaži.*

**2019** Nominacija za večernico 2018 za delo *Jaz sem Andrej.*

**2019** Nominacija za desetnico 2019 za delo *Jaz sem Andrej.*

**2020** Nominacija za večernico 2019 za delo *Babica za lahko noč.*

**2021** Nominacija za desetnico 2021 za delo *Babica za lahko noč.*

**2022** Nominacija za večernico 2021 za mladinski roman *Sončnica.*

# 2022 Nominacija za desetnico 2022 za mladinski roman *Sončnica.*

**2022** Priznanje zlata hruška za izvirno slovensko mladinsko leposlovno delo 2022 za delo *Romeo in Julija iz sosednje ulice.*

**2023** Nominacija za desetnico 2023 za delo *Romeo in Julija iz sosednje ulice.*



*Foto: Željko Stevanić*

# VINKO MÖDERNDORFER IN NJEGOVA USTVARJALNOST

**Knjige za otroke in mladino**

**2023 Muca Greta.** Mladinska knjiga

**2021 Romeo in Julija iz sosednje ulice.** Miš (ponatis Miš 2022)

**2021 Sončnica.** Mladinska knjiga

**2018 Jaz sem Andrej**. Mladinska knjiga(ponatis Mladinska knjiga 2021)

**2018 Babica za lahko noč.** Miš (ponatis Miš 2022)

**2015 Kit na plaži**. Mladinska knjiga (ponatis Mladinska knjiga 2016, 2017, 2018)

**2015 Pesmi in pesmičice**. Mladinska knjiga

**2013 Kot v filmu**. Mladinska knjiga (ponatis Mladinska knjiga 2014, 2020)

**2011 Gledališče otroke išče**. Mladika

**Velika žehta**. Mladinska knjiga

**2010** **Rdečehlačka**. Mladika

**2009 Luža, čevelj, smrkelj in rokav**. Mladika

**Potovanje muca Langusa & čarovničke Gajke**. Mladika

**2007 Ko grem spat**. Aristej

**2006 Vrnitev muca Langusa & čarovničke Gajke**. Mladika

**2003 Zakaj so sloni rahlospeči?** Mladika

**2002 Muc Langus & čarovnička Gajka**. Mladika

**2000 Zeleni fantek**. Aristej

**1999 Sin Srakolin**. Aristej

**1995 Madonca fleten svet**. Mladinska knjiga

**1993 Kako se dan lepo začne**. Državna založba Slovenije

**1985 O tem, kako je smetnjak postal oblak**. Univerzum

**1978 Punčica iz moje ulice**. Samozaložba

**Knjige za odrasle**

**2023 Naprej naprej.** Litera

**2023 Odštevanje.** Miš

**2023 Samota.** Goga

**2022 Gledališče Möderndorfer.** Forum in Slovenski gledališki inštitut

**2022 Še pesnik je slep.** Beletrina

**2021 Pes je lajal vso noč.** Litera

**2020 Nova butalska čitanka.** Litera

**2020 Čuvaj sna.** Cankarjeva založba

**2020 Za isto mizo.** Litera

**2019 Sodobna slovenska dramatika**. Kulturno umetniško društvo Sodobnost International

(antologija, več avtorjev)

**2018 Navodila za srečo.** Cankarjeva založba

**2018 Psi lajajo.** Knjižna zadruga

**2018 Predanost.** Litera

**2017 Druga preteklost.** Goga (ponatis Goga 2018)

**2017 Konec zgodbe**. Mladinska knjiga

**2015 Brskanja**. Goga

**Kot belo, kot ljubezen**. Litera

**Mali nočni kvartet**. Cankarjeva založba

**2014 Igre, drama in burka**. Knjižna zadruga

**2013 Balzacov popek**. Mladinska knjiga

**Izdelovalec zvonov**. Cankarjeva založba

**2012 Spalnica**. Knjižna zadruga

**Sveta jeza**. Forum

**Vaje iz tesnobe**. Mladinska knjiga

**2011 Blumen aus Krain**. Cankarjeva založba

**Hvalnica koži**. Cankarjeva založba

**Limonada Slovenica**. Mladinska knjiga

**Nihče več ne piše pisem**. Mladinska knjiga

**Nimam več sadja zate**. Goga

**Prostost sveta**. Knjižna zadruga

**Punca brez imena**. Delo

**2010 Plava ladja**. Študentska založba

**Tavanja**. Mladinska knjiga

**Znotraj**. Litera

**2009 Lep dan za umret**. Litera

**2008 Deveta soba**. Forum

**Dotikanja**. Goga

**Kino dom**. Cankarjeva založba

**Opoldne nekega dne**. Cankarjeva založba

**Štiri komedije**. Knjižna zadruga

**Vsakdanja spominjanja**. Celjska Mohorjeva družba in Društvo Mohorjeva družba

**2007 Odprla sem oči in šla k oknu**. Cankarjeva založba

**Razhajanja**. Center za slovensko književnost

**2006 Mefistovo poročilo**. Litera

**Nespečnost**. Cankarjeva založba

**2005 Dika**.Avtorja zgodb Vinko Möderndorfer in Tomislav Vrečar. Forum

**Ljubezni Sinjebradca**. DZS

**Skala in srce**. Center za slovensko književnost

**Vzporedni svet**. Cankarjeva založba

**2004 Druga soba**. Litera

**2003 Limonada slovenica**. Knjižna zadruga

**Omejen rok trajanja**. Cankarjeva založba

**Temno modro kot september**. Goga

**2002 Podgana**. Avtorja zgodb Vinko Möderndorfer in Iztok Krkoč. Forum

**Predmestje**. Cankarjeva založba

**2001 Gledališče v ogledalu**. Obzorja

**2000 Total**. Prešernova družba

**1999 Pesmi iz črne kronike**. Glosa - Sindikat kulture Slovenije

**Zlodejeve žalostinke**. Obzorja

**1998 Pokrajina št. 2**. Obzorja

**Vaja zbora**. Tespis

**1997 Nekatere ljubezni**. Cankarjeva založba

**1996 Ležala sva tam in se slinila ko hudič**. DZS

**Tek za rdečo hudičevko**. Obzorja

**1995 Štirje letni časi**. Mihelač

**1994 Čas brez angelov**. DZS

**Tarok pri Mariji**.Prešernova družba

**1993 Krog male smrti**. Cankarjeva založba

**Male nočne ljubávne pesmi**. Mihelač

**1986 Telo**. Studio Vipotnik: Möderndorfer

**1981 Mah**. Cankarjeva založba

**1977 Pesmičice**. Samozaložba

**1976 Prodajalna slik**. Samozaložba

**1975 Rdeči ritual**. Samozaložba

**PRILOGA 3**

**O ILUSTRATORJU**

**JURE ENGELSBERGER,**

se je rodil leta 1977 v Ljubljani. Z diplomo iz oblikovanja in ilustracije je zaključil Akademijo za likovno umetnost in oblikovanje v Ljubljani. Med letoma 1994 in 2013 je pisal komade in igral v različnih bendih. Posnel je 5 albumov in imel okoli 150 koncertov. Ima izkušnje s stripom in animiranim filmom. V devetdesetih letih je bil sodelavec oblikovalskih studiev Kladivo in Tandar, kjer je skrbel za likovno opremo lokalov in trendovskih zbirališč. Ilustriral je družbeno-politične članke (Sobotna priloga in Dnevnikov Objektiv). Riše, slika, grafitira, pripravlja scenografije za glasbene videe in oglase, oblikuje logotipe, koncertne plakate, ovitke zgoščenk in občasno sodeluje z oglaševalskimi agencijami. Ilustrira naslovnice knjig, mladinsko leposlovje in slikanice ter ustvarja za otroški literarni reviji Cicido in Ciciban. Je gonilna sila Ateljeja Slikovedke.

Atelje Slikovedke se praktično in raziskovalno posveča kamišibaj gledališču. Gre za tandem, v katerem sodelujeta Jure Engelsberger in Jerca Cvetko. Atelje Slikovedke ustvarja kamišibaje od aprila 2013, ko se je kamišibaj prvič pojavil v Sloveniji. Prireja in ilustrira ljudske ter ustvarja nove, avtorske zgodbe, prilagojene kamišibaj mediju. Za sabo ima že več kot sto predstav in nekaj seminarjev. Svoj zgodbeni repertoar tudi vztrajno povečuje.[[1]](#footnote-1)

Leta 2019 je bil nominiran za Levstikovo nagrado za ilustracije v slikanici pisatelja Milana Dekleve *Menjalnica sanj* ter prejel priznanje Hinka Smrekarja za ilustracije v knjigi *Prvotnost - Poema o ljubezni* Ferija Lainščka, ki je prejela tudi priznanje zlata hruška v kategoriji izvirna slovenska mladinska leposlovna knjiga. Sledeče knjige, ki jih je ilustriral, so prejele znak za kakovost zlata hruška: Zbirka Zgodbe s konca kamene dobe (*Deček Brin na domačem kolišču, Do konca jezera in naprej, K morju, Pri kamnitem stolpu, V snegu in ledu, Vrnitev, Nov dom*), *Stric Fjodor, pes in maček, Vafljevi srčki, Tonja iz Hudega brega Golmanka in morje, Romeo in Julija iz sosednje ulice* (tudi prejemnica priznanja zlata hruška), *Coprnica pod gradom, Jure in mumija, Vitez med piramidami: Anton Lavrin, naš prvi raziskovalec starega Egipta.*

V šolskem letu 2021/22 so v okviru projekta *Rastem s knjigo* vsi slovenski sedmošolci prejeli knjigo *Jaz sem Andrej.*  Knjiga *Deček Brin na domačem kolišču* je bila v šolskem letu 2020/21 izbrana za tekmovanje iz slovenščine za Cankarjevo priznanje za 4. in 5. razred. Pesniška zbirka *Romeo in Julija iz sosednje ulice* je bila v šolskem letu 2022/23 izbrana za tekmovanje iz slovenščine za Cankarjevo priznanje za 8. in 9. razred.

**Nagrade (izbor):**

**1988** Zvitorepec natečaj za strip Jugoslavije (3. mesto)

**2001** Award of Typographic Excellence, Type Directors Club, New York

**2001** Nagrada zlata ptica za oblikovanje in ilustracijo

**2005** Priznanje odličnosti, Brumen Bienale vidnih sporočil

**2010** Diplomsko priznanje za posebne dosežke na ALUO

**2015** Zlati Kamišibaj za predstavo *Panter*

**2017** Zlati Kamišibaj za predstavo *Daj Pomisli!*

**2018** Nominacija za desetnico 2018 za delo *Do konca jezera in naprej*

**2019** Nominacija za desetnico 2019 za delo *Prvotnost - Poema o ljubezni*

**2019** Priznanje zlata hruška 2019 za delo *Prvotnost - Poema o ljubezni*

**2019** Priznanje Hinka Smrekarja za ilustracije v knjigi *Prvotnost - Poema o ljubezni*

**2021** Nagrada večernica za delo *Vrnitev*

**2022** Priznanje zlata hruška za delo *Romeo in Julija iz sosednje ulice*

**2022** Nominacija za desetnico 2022 za delo *Vrnitev*

**2023** Nominacija za večernico 2022 za delo *Coprnica pod gradom*

**Razstave (izbor):**

**Skupinske:**

- **Grafitarji,** MGLC, 2006

- **Stripi in druge likovne podobe**, Knjižnica Domžale, 2016

- **Risba v stripu na Slovenskem**, Mestna galerija, Ljubljana, 2011

- **Independents illustrators Biennal**, Washington, USA, 2015

- **1., 2., 3., Sejem ilustracije**, Vodnikova domačija, Ljubljana, 2015, 2016, 2017

- **40 let slovenske slikanice** (razstava ilustracij), Kongresni trg, Ljubljana, 2017

**- 12. Slovenski bienale ilustracije,** Cankarjev dom (Galerija), 21.12.2016 – 19.3. 2017

**- Ilustratorski kot (33. slovenski knjižni sejem)**, Cankarjev dom (Preddverje), 2017

**- Ilustratorski kot (34. slovenski knjižni sejem)**, Cankarjev dom (Preddverje), 2018

**- 13. Slovenski bienale ilustracije,** Cankarjev dom (Galerija), 2019

**- 14. Slovenski bienale ilustracije,** Cankarjev dom (Galerija), 2021- 21.3. 2022

- **14. Slovenski bienale ilustracije (2021& zbirka ilustracij UMG).** Umetnostna galerija Maribor, 2022

**Samostojne:**

- **Izkop Arhiva** (pregledna razstava 1988-2013), Bikofe, LJubljana, 2013

- **Iz časa so piškoti** (razstava ilustracij ob izidu knjige), Galerija Soteska, Ljubljana, 2014

- **Skice za pobeg iz Matrice**, ZDSLU, Ljubljana, 2017

- **Origins, A poem about Love** (razstava knjižnih ilustracij), WW3 Gallery, London, 2019

- **Prvotnost - Poema o ljubezni** (razstava knjižnih ilustracij), Galerija Lična hiša, Ajdovščina, 2020

**- Jure in mumija** (razstava knjižnih ilustracij), Galerija Lična hiša, Ajdovščina, 2022

**- Jure in mumija. Zgodba ljubljanske mumije** (razstava knjižnih ilustracij), Slovenski etnografski muzej, Ljubljana, 2022

- **Vitez med piramidami** (razstava knjižnih ilustracij),Slovenski kulturni center Korotan, Dunaj, 2023



*Foto: osebni arhiv*

**Bibliografija:**

**2023 Zlatobrad.** ICO

**2022 Coprnica pod gradom.** Miš

**2022 Jan Pančur in pustna gobokalipsa.** Didakta

**2022 Jan Pančur in testeninska zarota.** Didakta

**2022 Jure in mumija.** Narodni muzej Slovenije

**2022 Brez skrbi z Epiktetom.** Eno

**2022 Luč z Markom Avrelijem.** Eno

**2022 Mir s Seneko.** Eno

**2022 Prešernova prva ljubezen.** ICO

**2022 Vitez med piramidami.** Narodni muzej Slovenije

**2022 Zombek.** Aristej

**2021 Čarovniška šola Krškočara.** Škrateljc

**2021 Nov dom.** Miš

**2021 Romeo in Julija iz sosednje ulice.** Miš (ponatis Miš 2022)

**2021 Umetnost miru.** Eno

**2021 Meditacije.** Eno

**2020 Avtomobilska mularija.** Mladinska knjiga

**2020 Vrnitev.** Miš

**2019 Kolarska obrt in življenje v Kurnikovi hiši.** Tržiški muzej

**2019 V snegu in ledu.** Miš (ponatis Miš 2021)

**2019 Golmanka in morje.** Mladinska knjiga (ponatis Mladinska knjiga 2021)

**2019 Naj.** Ocean (ponatis Ocean 2021)

**2019 Pesmi muce potovke.** Sanje

**2018 Jaz sem Andrej.** Mladinska knjiga (ponatis Mladinska knjiga 2021)

**2018 Pripovedke o vinu in ljubezni (in tem, kar pač sodi zraven).** Miš

**2018 Pri kamnitem stolpu.** Miš (ponatis Miš 2021)

**2018 Prvotnost - poema o ljubezni.** Mladinska knjiga

**2017 K morju.** Miš (ponatis Miš 2020)

**2017 Resnica o Prešernu.** Miš (ponatis Miš 2018, 2020)

**2016 Stric Fjodor, pes in maček.** Mladinska knjiga

**2016 Deček Brin na domačem kolišču**. Miš (ponatis Miš 2020)

**2016 Vafljevi srčki.** Mladinska knjiga (ponatis Mladinska knjiga 2021)

**2016 Do konca jezera in naprej.** Miš (ponatis Miš 2020)

**2015 Menjalnica sanj.** Mladinska knjiga

**2014 Iz časa so piškoti?.** Ubik

**2014 Tonja iz Hudega brega.** Mladinska knjiga (ponatis Mladinska knjiga 2015, 2016)

**2013 Pesmi za Karlo.** Samozaložba

**2011 Papirofobija.** Eno

**2009 Slovenski klasiki v stripu.** Forum (ponatis Forum 2011, 2016)

**PRILOGA 4**

**SEZNAM SORODNIH KNJIG**

Seznam dopolnite po svoji presoji. V pomoč vam je lahko izbor kakovostnih mladinskih knjig (»zlate hruške«, »zelo dobre izdaje« in »dobre izdaje«), ki ga najdete v **Priročnikih za branje kakovostnih mladinskih knjig** (Projekt sofinancira Javna agencija za knjigo RS). Letošnji Priročnik (Pregled knjižne produkcije za mladino iz leta 2022) bo izšel v novembru 2023. Izdajatelj je Mestna knjižnica Ljubljana, Pionirska – center za mladinsko književnost in knjižničarstvo.

Naročiti ga je mogoče na e-naslovu [pionirska@mklj.si](mailto:pionirska@mklj.si) ali preko spletnega obrazca: https://www.mklj.si/pionirska/prirocnik/narocilo-prirocnik-za-branje-kakovostnih-mladinskih-knjig-2023/. Priročniki za branje kakovostnih mladinskih knjigiz prejšnjih let so dostopni na spletni strani: https://www.mklj.si/pionirska/prirocnik/.

**LEPOSLOVNE IN POUČNE KNJIGE (KRATEK IZBOR)**

V kratek izbor, ki je namenjen bralcem z različno bralno zmogljivostjo in različnimi bralnimi zanimanji, smo odbrali knjižna dela, sorodna darilni knjigi.

ENZENSBERGER, Hans Magnus: **Zoprna lirika**. Prev. Emica Antončič in Urška P. Černe. Maribor: Aristej, 2014

GRAFENAUER, Niko: **Skrivnosti**. Ljubljana: Grafenauer, 2012

GREGORIČ GORENC, Barbara: **Negotove pesmi**. Ilustr. Damijan Stepančič. Ljubljana: Mladinska knjiga, 2020

**Komadi: 111 pesmi za mlade in njim podobne**. Uredil Andrej Ilc. Ljubljana: Mladinska knjiga, 2004; **Drugi komadi: še 111 pesmi za mlade in vse druge**. Uredil Andrej Ilc. Ljubljana: Mladinska knjiga, 2006; **Nezbrani komadi: 222 pesmi za bolj ali manj odrasle**. Uredila Andrej Ilc in Alenka Veler. Ljubljana: Mladinska knjiga, 2020

KOŠUTA, Miroslav: **Božaj veter**. Ilustr. Ana Maraž. Ljubljana: Mladinska knjiga, 2021

KOŠUTA, Miroslav: **Ljubezni to pesem**. Ilustr. Damijan Stepančič. Dob: Miš, 2019

LAINŠČEK, Feri: **Ljubi me, kot sonce sije**. Ilustr. Daniel Demšar. Ljubljana: Mladinska knjiga, 2019

LAVRIČ, Tomaž: **Mali črv Oto in druga golazen**. Ljubljana: Mladinska knjiga, 2023

NOVAK, Boris A.: **Oblike duha**. Ilustr. Marjan Manček. Ljubljana: Mladinska knjiga, 2016

PAVČEK, Tone: **Majhnice in majnice**. Ilustr. Damijan Stepančič. Dob: Miš, 2009

RIBEIRO, João Manuel: **Žanine kavbojke**. Prev. Blažka Müller. Ljubljana: KUD Sodobnost International, 2023

ROZMAN, Andrej: **Izbrane Rozine v akciji**. Ilustr. Svjetlan Junaković. Ljubljana: Mladinska knjiga, 2010

SAKSIDA, Igor in Rok Terkaj - Trkaj: **Kla kla klasika**. Ilustr. Damijan Stepančič. Ljubljana: Mladinska knjiga, 2017

ŠTAMPE ŽMAVC, Bina: **Roža v srcu**. Ilustr. Daniel Demšar. Ljubljana: Mladinska knjiga, 2010

**Ti si čist normalen: raperske pesmi za mlade in vse druge**. Uredil Aljoša Harlamov. Ljubljana: Mladinska knjiga, 2017

1. Spletna stran Društva KAMIŠIBAJ Slovenije (zadnji dostop 21. 8. 2023)

   <http://www.kamisibaj.si/izvajalci/ljubljana/jure-engelsberger/> [↑](#footnote-ref-1)